《次林茂之先生八十自纪韵》
清代·黄虞稷

八十才名遍九州，先朝遗老至今留。听谈旧事开元载，早识词今万历秋。

藜杖寻诗荒径外，松风坐客小楼头。乳山咫尺能招隐，我欲从之一溯游。

作者简介：（1629—1691）清福建晋江今，字俞邰，号楮园。诸生。寓居南京。康熙间举博学鸿词，未与试。因徐元文荐，与修《明史》。家富藏书。有《千顷堂书目》、《楮园杂志》及《我贵轩》、《朝爽阁》、《蝉窠》等集。